wickkiey/tamil-wikipedia-chunked huggingface dataset:
# தேசிய அடையாள அட்டை (இலங்கை)

**தேசிய அடையாள அட்டை** (சுருக்கம்: *தே.அ.அ*) என்பது இலங்கையில் பாவிக்கப்படும் அடையாளப்படுத்தலுக்காக ஆவணமாகும். இலங்கை குடியுரிமை பெற்ற 16 வயதுக்கு மேற்பட்ட அனைவரும் தேசிய அடையாள அட்டையை வைத்திருப்பது கட்டாயமாகும். தேசிய அடையாள அட்டை ஆட்களைப் பதிவு செய்யும் திணைக்களத்தினால் வழங்கப்படுகிறது. ஆட்களைப் பதிவு செய்தல் சட்ட இலக்கம் 1968 இன் 32 சேர்க்கப்பட்ட சட்ட இலக்கங்கள் 1971 இன் 28 மற்றும் 37, சட்ட இலக்கம் 1981 இன் 11 ஆகியவற்றால் தேசிய அடையாள அட்டை பாவனை மற்றும் வெளியீடு சட்டமாக்கப்பட்டுள்ளது.  
தற்போது தேசிய அடையாள அட்டை வைத்திருத்தல் எப்போதும் வைத்திருப்பது கட்டாயமாகவுள்ளது. பாதுகாப்புப் பிரிவினருக்கு சோதனை மற்றும் பிற சந்தர்ப்பங்களில் இது காட்டப்படல் வேண்டும். இது தவறும்பட்சத்தில் தடுத்து வைக்கப்பட முடியும். சில அரச நடைமுறை மற்றும் வணிப பரிமாற்றல்களின்போது இது முக்கிய ஆவணமாகவுள்ளது. இது தவறும்போது குறிப்பிட்ட விடயங்கள் தடுக்கப்படலாம். கடவுச்சீட்டுக்கு விண்ணப்பிக்கும்போதும் (வயது 16க்கு மேல்), சாரதி அனுமதிப்பத்திரத்திற்கு விண்ணப்பிக்கும்போதும் (வயது 18க்கு மேல்) மற்றும் தேர்தல் வாக்களித்தலின்போதும் (வயது 18க்கு மேல்) இது முக்கிய ஆவணமாகும்.
# தேசிய அடையாள அட்டை (இலங்கை)

## தேசிய அடையாள அட்டை இலக்கம்

ஒவ்வொரு தேசிய அடையாள அட்டையும் தனித்த 10 குறிகளைக் கொண்டு, இதன் அமைப்பு 000000000அ (0 வரும் இடங்களில் எண்களும், அ வருமிடத்தில் ஓர் ஆங்கில எழுத்தும்) போன்று காணப்படும். முதல் மூன்று குறிகளும் குறித்த நபரின் பிறந்த ஆண்டின் கடைசி எண்களைக் குறிக்கும்(எ.கா: 1988 ஆம் ஆண்டு எனில் 88xxxxxxxx). கடைசி எழுத்து பொதுவாக 'V' அல்லது 'X' என்று காணப்படும். இந்த இலக்கம் தனியொருவரை அடையாளப்படுத்தும் தனித்துவமான இலக்கம். இது அமெரிக்காவின் சமூகப் பாதுகாப்பு இலக்கத்தை ஒத்தது.
# தேசிய அடையாள அட்டை (இலங்கை)

## அடையாளப்படுத்தல்

1. அட்டையின் மேல் மையத்தில் "இலங்கை" என்ற எழுத்து சிங்களத்தில் பொறிக்கப்பட்டிருக்கும்.
1. அட்டையின் மேல் வலது பக்கத்தில் ஊதா நிறத்தில் எண் தே.அ.அட்டைக்கு விண்ணப்பித்தவரின் மாகாணத்தைக் குறிக்கும். இந்த எண்கள் 1-9 வரை காணப்படும். இவ்வெண்கள் பின்வருமாறு மாகாண அடிப்படையில் அமைந்திருக்கும்:  
- 1. மேற்கு மாகாணம்
- 2. மத்திய மாகாணம்
- 3. தெற்கு மாகாணம்
- 4. வடக்கு மாகாணம்
- 5. கிழக்கு மாகாணம்
- 6. வடமேற்கு மாகாணம்
- 7. வட-மத்திய மாகாணம்
- 8. ஊவா மாகாணம்
- 9. சபரகமுவா மாகாணம்
# தேசிய அடையாள அட்டை (இலங்கை)

## சிறுபான்மையினரும் தேசிய அடையாள அட்டையும்

இலங்கை உள்நாட்டு யுத்தம் நடந்த கொண்டிருந்தபோது சிறுபான்மையினர் குறிப்பாக தமிழர் தங்கள் அடையாளத்தை நிரூபிக்க தேசிய அடையாள அட்டையினையே முக்கிய ஆவணமாகக் கொண்டிருந்தனர்.
# தேசிய அடையாள அட்டை (இலங்கை)

## இதனையும் பார்க்க

- இலங்கை கடவுச்சீட்டு
# தேசிய அடையாள அட்டை (இலங்கை)

## வெளி இணைப்பு

- ஆட்களைப் பதிவு செய்யும் திணைக்களம்
- அஞ்சல் அடையாள அட்டை
# இலங்கை கடவுச்சீட்டு

**இலங்கை கடவுச்சீட்டு** வெளிநாடுகளுக்கு பயணம் செய்வதற்காக இலங்கை குடியுரிமை பெற்றவர்களுக்கு வழங்கப்படுகிறது. இலங்கை கடவுச்சீட்டினை வழங்கும் பொறுப்பு இலங்கை குடிவரவு - குடியகல்வுத் திணைக்களத்திற்கு உள்ளது.
# இலங்கை கடவுச்சீட்டு

## வகைகள்

- **இராஜ தந்திர கடவுச்சீட்டு** - இலங்கை இராஜ தந்திரிகள், உயர் அரச அலுவலக பதவியில் உள்ளவர்கள் மற்றும் இராஜ தந்திர முகவர்களுக்கு வழங்கப்படுகிறது.
- **உத்தியோகபூர்வ கடவுச்சீட்டு** - இலங்கை அரசை பிரதிநிதித்துவப்படுத்தும் தனிநபர்களுக்கு வழங்கப்படுகிறது.
- **வழமையான கடவுச்சீட்டு** - வழமையான பயணங்களுக்காக வழங்கப்படுகிறது.
- எல்லா நாடுகளுக்கும் செல்லுபடியானது
- குறிப்பிட்ட நாடுகளுக்கு மட்டும் செல்லுபடியானது
- **அவசர அத்தாட்சி**
- இந்தியா, நேபாளம் ஆகிய நாடுகளுக்குச் செல்லுபடியானது (ஆன்மிகச் பயணம், மருத்துவ பரிகாரம் போன்றவற்றுக்காக)
- சவுதி அரேபியாவுக்குச் செல்லுபடியானது (ஹஜ், Umrah ஆன்மிகச் பயணத்திற்காக)
- **இயந்திரத்தினால் வாசிக்க முடியாத கடவுச்சீட்டுக்கள்** - சிறப்பு சூழ்நிலையின் கீழ் இலங்கை தூதுக்குழுக்களுக்கு வழங்கப்படுகிறது.  
குடிவரவு மற்றும் குடியகல்வுச் சட்டத்தின் கீழ் புதிதாக வழங்கப்பட்ட சகல கடவுச்சீட்டுக்களும் வழங்கப்பட்டதிலிருந்து அதிகபட்சம் 10 வருடங்களுக்கு செல்லுபடியானதாகும்.
# இலங்கை கடவுச்சீட்டு

## கடவுச்சீட்டு குறிப்பு

ஒவ்வொரு இலங்கை கடவுச்சீட்டும் அதன் உட்புற அட்டையில் சிங்களம், தமிழ், ஆங்கிலம் ஆகியவற்றில் எழுதப்பட்டிருக்கும் :  
சிங்களம்:
::*මෙය දරන්නාට අවහිර බාධාවලින් තොරව නිදහසේ ගමන් කිරීමට සහ අවශ්යවන ආධාර ද ආරක්ෂාව ද සලස්වා දෙන ලෙසත් අදාල වගකීම් දරන සියලු දෙනාගෙන්ම ශ්රී ලංකා ප්රජාතාන්ත්රික සමාජවාදී ජනරජයේ ජනාධිපති ඉල්ලුම්කර ද අපේක්ෂාකර ද සිටී.*  
தமிழ்:
::*இதனை வைத்திருப்பவர் தங்குதடையின்றி இலகுவாகப் பிரயாணஞ் செய்ய அனுமதிக்குமாறும் வேண்டிய உதவியையும், பாதுகாப்பையும் அளிக்குமாறும் இது தொடர்புடைய சகலரையும் இலங்கைச் சனநாயக சோசலிசக் குடியரசின் சனாதிபதி அவர்கள் வேண்டிக் கொள்கிறார்கள்.*  
ஆங்கிலம்:
::*The President of the Democratic Socialist Republic of Sri Lanka requests and requires all those whom it may concern to allow the bearer to pass freely without let or hindrance and to afford the bearer such assistance and protection as may be necessary.*
# இலங்கை கடவுச்சீட்டு

## இதனையும் பார்க்க

- தேசிய அடையாள அட்டை
# இலங்கை கடவுச்சீட்டு

## வெளி இணைப்பு

- இலங்கை குடிவரவு - குடியகல்வுத் திணைக்களம்
# வார்ப்புரு:Infobox Identity document

| bodystyle = width:22em  
| image = |sizedefault=upright=}|alt=}} }}
| caption = }}  
| image2 = |sizedefault=upright=}|alt2=}}}}
| caption2 = }}  
| label1 = வகை
| data1 = }}  
| label2 = வழங்கியோர்
| data2 = }}  
| label3 = முதலில் வழங்கப்பட்டது
| data3 = }}  
| label4 = புழக்கத்தில்
| data4 = }}  
| label5 = நோக்கம்
| data5 = }  
| label6 = செல்லுபடியாகும்
| data6 = }}  
| label7 = தகுதி
| data7 = }  
| label8 = காலாவதி
| data8 = }  
| label9 = செலவு
| data9 = }  
| label10 = உரிமைகள்
| data10 = }  
| label11 = அளவு
| data11 = }  
| label12 = இணையதளம்
| data12 = }  
}}<noinclude>  
</noinclude>
# வார்ப்புரு:Infobox Identity document/doc

### Usage

<syntaxhighlight lang="wikitext">  
</syntaxhighlight>
# வார்ப்புரு:Infobox Identity document/doc

## Template data

<templatedata>
{
"params": {
"name": {},
"document_name": {},
"image": {},
"image_size": {},
"image_width": {},
"image_alt": {},
"alt": {},
"caption": {},
"image_caption": {},
"image2": {},
"image2_size": {},
"image_width2": {},
"image2_alt": {},
"alt2": {},
"caption2": {},
"image_caption2": {},
"date_first_issued": {},
"in_circulation": {},
"using_jurisdiction": {},
"valid_jurisdictions": {},
"document_type": {},
"purpose": {},
"eligibility": {},
"expiration": {},
"cost": {},
"rights": {},
"size": {},
"website": {}
}
}
</templatedata>  
<includeonly></includeonly>
# நிகோலசு தமாசுகசு

**நிகோலசு தமாசுகசு** என்பவர் அகஸ்ட்டஸ் கால ரோமப் பேரரசின் வரலாற்றியல் மற்றும் தத்துவவியல் அறிஞர்களில் ஒருவர். இவர் கிமு 64ஆம் ஆண்டு தமாசுகசு நகரில் பிறந்ததால் இவர் இப்பெயர் பெற்றார். இவர் தன் இறுதி நாட்களில் 144க்கும் மேற்பட்ட உலக வரலாற்று நூல்களை எழுதியுள்ளார்.
# நிகோலசு தமாசுகசு

## பாண்டியத் தூதுவர்கள்

ஸ்டிரேபோ எழுதிய குறிப்புகளில் பாண்டியர் சார்பில் ஒரு தூதுவன் கி.பி. 13ஆம் ஆண்டில் அகஸ்ட்டஸ் மன்னரவைக்கு தூதனாக வந்தான் எனவும் அவனை நிகோலசு தமாசுகசு அகசுடசு சார்பில் சந்தித்தார் எனவும் குறிப்பிடுள்ளார்.
# நோ போர்டர் நெற்வேர்க்

**நோ போர்டர் நெற்வேர்க்** அல்லது **எல்லைகள் இல்லா வலைப்பின்னல்** என்பது ஐரோப்பாவில் தளர்வாக பிணைக்கப்பட்ட தனித்தியங்கும் அமைப்புகள், குழுக்கள், தனிநபர்களைக் கொண்ட ஒரு வலைப்பின்னல் ஆகும். நகர்வுச் சுதந்திரத்தை இவர்கள் முழுமையாக ஆதரிக்கிறார்கள். மனிதக் குடிப்பெயர்தல்கள் தொடர்பான கட்டுப்பாடுகளை இவர்கள் எதிர்க்கிறார்கள். இந்த நோக்களுக்காக எதிர்ப்புப் போராட்டங்கள், நேரடி நடவடிக்கைகள் என்று பல்வேறு செயற்பாடுகளில் இவர்கள் ஈடுபடுகிறார்கள்.  
ஐரோப்பாவில் இறுக்கப்பட்டு ஒருமுகப்படுத்தப்பட்டு வரும் குடிவரவுக் கொள்கையை எதிர்த்து இவர்கள் புலம்பெயர் தொழிலாளர்கள், அகதிகள், ஆதரவாளர்களைக் கொண்ட கூட்டமைப்புகளைக் கட்டமைக்க முயற்சி செய்கிறார்கள். "எல்லை இல்லை, தேசம் இல்லை, திருப்பி அனுப்புவதை நிறுத்து" ("No Border, No Nation, Stop Deportations!"), "யாரும் சட்டப்புறம்பானவர்கள் இல்லை ("No one is illegal"), "நகர்வுச் சுதந்திரம், குடியிருப்புச் சுதந்திரம், வருவதற்குச் உரிமை, வெளியேறுவதற்கு உரிமை, இருப்பதற்கு உரிமை"("Freedom of Movement, Freedom of Residence: Right to Come, Right to Go, Right to Stay!") ஆகியவை இவர்களின் கோசங்களில் சிலவாகும்.
# நோ வண் இசு இலீகல்

**நோ வண் இசு இலீகல்** அல்லது **யாரும் சட்டப்புறம்பானவர்கள் இல்லை** என்பது இனவாத எதிர்ப்பாளர்களையும் அகதிகள் உரிமைகள் ஆதரவாளர்களையும் கொண்ட தளர்வாக இணைக்கப்பட்ட ஒர் அனைத்துலக வலைப்பின்னல் ஆகும். இந்த வலைப்பின்னல் யேர்மனியில் தொடங்கி இன்று ஐக்கிய இராச்சியம், கனடா உட்பட்ட நாடுகளில் விரிவடைந்துள்ளது. அகதிகளை புலம்பெயர் தொழிலாளர்களை நாடுகடத்துவதை எதிர்ப்பது, யாரும் எங்கும் போகக் கூடியவாறான ஒரு கட்டமைப்பை ஏற்படுத்துவது ஆகியவை இவர்களின் இலக்குகளில் அடங்கும்.
# தூண்டப்பட்ட கதிரியக்கம்

**தூண்டப்பட்ட கதிரியக்கம்** அல்லது **செயற்கைக் கதிரியக்கம்** என்பது கதிரியக்கத் தன்மையற்ற லேசான தனிமங்களை தூண்டப்பட்ட அல்லது செயற்கை முறைகளில் கதிரியக்கத் தனிமங்களாக மாற்றும் நிகழ்வு ஆகும். இந்த தூண்டப்பட்ட கதிரியக்கமானது 1934-ஆம் ஆண்டு ஐரீன் ஜோலியட் கியூரி மற்றும் பிரெடரிக் ஜோலியட்-கியூரி ஆகியவர்களால் கண்டுபிடிக்கப்பட்டது.  
செயற்கைக் கதிரியக்கமும் இயற்கைக் கதிரியக்க விதிகளுக்கு உட்படும். செயற்கை கதிரியக்கத் தனிமங்கள் எலக்ட்ரான், பாசிட்ரான், நியூட்ரான், மற்றும் காம்மா கதிர்களை வெளிவிடும்.
# திருவாலவாய்

::ஆலவாய் என்ற பெயரைக் கொண்ட மற்றொரு ஊரைப் பற்றி அறிய, ஆலுவா என்ற பக்கத்தைப் பார்க்கவும்.
**திருவாலவாய்** என்பது புராணங்களில் குறிப்பிடப்படும் தொன்மவியல் பாண்டியர்களின் தலை நகரங்களுள் ஒன்று. கீர்த்தி பூசன பாண்டியன் ஆட்சியில் தலைநகரம் தென்மதுரையிலிருந்து இங்கு மாற்றப்பட்டது.
# திருவாலவாய்

## ஊழியிலும் அழிவுராத இடங்கள்

பாண்டியர்களின் முந்தைய தலைநகரமான மதுரை (தென்மதுரை) கடலுக்கு இரையானாலும் அதில் சில உயர்ந்த இடங்கள் மட்டும் அழிவிலாமல் இருந்ததாக உளது. அவை:
1. நீண்ட விழிகளையுடைய உமையம்மையின் திருக்கோயில்
1. வானினின்றும் இறங்கிய இந்திரவிமானம்
1. பொற்றாமரை குளம்,
1. இடபக்குன்றம் - மாட்டின் உருவத்தோடு உள்ள மலை.
1. கரிவரை - யானைமலை
1. நாகக்குன்றம் - நாகமலை
1. ஆன் இழிவரை - பசுமலை
1. வராகவரை - பன்றிமலை
# டியூரான்டு கோப்பை

**டியூரான்டு கோப்பை** (*Durand Cup*)1888-இல் அப்போதைய வெளியுறவு செயலராவிருந்த (சிம்லாவில்) *மார்டிமர் டியூரான்டு* (Mortimer Durand) என்பவரால் தொடங்கப்பட்டது. ஆரம்பகாலகட்டத்தில் இப்போட்டிகள், தற்போதைய இமாச்சல பிரதேசத்திலுள்ள தக்சை எனுமிடத்தில் விளையாடப்பட்டன. 1940-இல் நியூ டெல்லிக்கு இப்போட்டிகள் மாற்றப்பட்டன, அதிலிருந்து நியூ டெல்லியிலேயே (டாக்டர். பி.ஆர். அம்பேத்கர் மைதானம்) போட்டிகள் நடைபெற்றுவருகின்றன. ஆரம்பத்தில் இப்போட்டிகள் இந்தியாவிலிருந்த பிரிட்டிசு படையினரின் பொழுதுபோக்குக்காக நடத்தப்பட்டன.  
இப்போட்டி சிம்லாவில் முதல்முறை நடைபெற்றபோது *ராயல் ஸ்காட்சு ஃபுசுலியர்சு* வெற்றிபெற்றனர், அவர்கள் இறுதிப்போட்டியில் *ஹைலேண்டு லைட் இன்ஃபேன்ட்ரி* அணியை 2-1 என்ற இலக்கு கணக்கில் தோற்கடித்தனர்.  
1947-இல் இந்தியா விடுதலை பெற்றபிறகு இந்திய இராணுவம் இப்போட்டியை நடத்தி வருகிறது. அதிகபட்சமாக *மோகுன் பகங்* மற்றும் *ஈஸ்ட் பெங்கால்* அணிகள் 18 முறை வென்றுள்ளன. வழமையாக இப்போட்டியில் மேற்குவங்க அணிகளே ஆதிக்கம் செலுத்தி வருகின்றன. தற்போதைய வாகையர் கோவாவைச் சேர்ந்த *சர்ச்சில் பிரதர்சு* அணியாகும்.  
இப்போட்டியில் வெற்றிபெறும் அணிக்கு மூன்று கோப்பைகள் வழங்கப்படுகின்றன.
- ஜனாதிபதி கோப்பை (இந்தியாவின் முதல் ஜனாதிபதியான ராஜேந்திர பிரசாத்தால் முதலில் வழங்கப்பட்டது)
- டியூரான்டு கோப்பை (இதுவே முதன்மையான போட்டிப் பரிசாகும், இது ஒரு சுழற்கோப்பை)
- சிம்லா கோப்பை (சிம்லா மக்களால் 1904-இல் முதன்முதலாக வழங்கப்பட்டது, 1965-லிருந்து சுழற்கோப்பையாக உள்ளது)  
நடைமுறையில் இங்கிலாந்தில் நடைபெறும் எஃப் ஏ கோப்பையை ஒத்த போட்டியாகவிருந்தாலும் இதன் வாகையர் ஆசிய கால்பந்துக் கூட்டமைப்புப் போட்டிகளுக்குத் தகுதிபெறுவதில்லை; அதற்குத் தகுதிபெற ஐ-கூட்டிணைவு மற்றும் கூட்டமைப்புக் கோப்பை (இந்திய கூட்டிணைவுக் கோப்பை) ஆகியவையே ஒரே வழியாக உள்ளன.  
டியூரான்டு கோப்பையின் மரபை நூற்றாண்டுகள் கடந்தும் காப்பாற்றி வருவதில் இந்திய இராணுவத்தின் பங்கு போற்றத்தக்கது.
# ஆசிய கால்பந்துக் கூட்டமைப்பு

**ஆசிய கால்பந்துக் கூட்டமைப்பு** (*Asian Football Federation*-*AFC*) என்பது ஆசியாவில் சங்க கால்பந்துப் போட்டிகளை நிர்வகிக்கும் அமைப்பாகும். இதில் 46 நாடுகள் உறுப்பு நாடுகளாக உள்ளன, அவற்றுள் பெரும்பான்மையான நாடுகள் ஆசியாவில் இருக்கின்றன. ஆசிய மற்றும் ஐரோப்பிய எல்லையிலிருக்கும் அனைத்து எல்லைநாடுகளும் (அசர்பைஜான், ஆர்மீனியா, ஜார்ஜியா, கசகஸ்தான், ரசியா, துருக்கி போன்றவை) யூஈஎஃப்ஏவில் உறுப்புநாடுகளாக உள்ளன. இசுரேல் முழுவதுமாக ஆசிய கண்டத்தில் அமைந்திருந்தாலும் யூஈஎஃப்ஏவில் உறுப்புநாடாக உள்ளது. முன்னர் *ஓசியானியா கால்பந்துக் கூட்டமைப்பில்* உறுப்புநாடாகவிருந்த ஆஸ்திரேலியா 2006-லிருந்து ஆசிய கால்பந்துக் கூட்டமைப்பில் உறுப்புநாடாக உள்ளது. அதைப்போலவே *குவாம்* மற்றும் *வடக்கு மரியானா தீவுகள்* ஆகியவையும் ஆசிய கால்பந்துக் கூட்டமைப்பில் சேர்ந்துள்ளன.  
மே 8, 1954-இல் மணிலாவில், பிலிப்பைன்சு, இக்கூட்டமைப்பு நிறுவப்பட்டது. இது ஃபிஃபாவின் ஆறு *கண்ட கூட்டமைப்பு*களில் ஒன்றாகும். இதன் தலைமையகம் புகித் ஜலால், கோலாலம்பூர், மலேசியாவில் உள்ளது. இவ்வமைப்பின் தற்போதைய தலைவர் சீனாவைச் சேர்ந்த *ழாங் சிலாங்* என்பவராவார்.
# ஆசிய கால்பந்துக் கூட்டமைப்பு

## மேலும் பார்க்க

- பன்னாட்டுக் கால்பந்து சங்கங்களின் கூட்டமைப்பு
- ஓசியானியா கால்பந்துக் கூட்டமைப்பு
- ஆப்பிரிக்க கால்பந்துக் கூட்டமைப்பு
- ஐரோப்பிய கால்பந்து சங்கங்களின் ஒன்றியம்
- தென்னமெரிக்க கால்பந்துக் கூட்டமைப்பு
- வட, மத்திய அமெரிக்க மற்றும் கரீபியன் கால்பந்துக் கூட்டமைப்பு
# எருசலேமின் சுவர்கள்

**எருசலேமின் சுவர்கள்** அல்லது **எருசலேமின் மதில்கள்** யெரூசலம் பழைய நகரால் சுழப்பட்டுள்ளது (ஏறக்குறைய 1&nbsp;km²). இச்சுவர்கள் 1535 முதல் 1538 வரையான காலப்பகுதியில், முதலாம் சுலைமானின் கட்டளைக்கு ஏற்ப ஓட்டமான் பேரரசு எருசலேமை ஆட்சி செய்தபோது கட்டப்பட்டன.  
சுவரின் நீளம் 4,018 மீட்டர்கள் (2.4966 மைல்), அதன் சராசரி உயரம் 12 மீற்றர்கள் (39.37 அடி) மற்றும் அதன் சராசரி தடிப்பு 2.5 மீற்றர்கள் (8.2 அடி). இச்சுவர் 34 கண்காணிப்புக் கோபுரங்களையும் 8 வாயில்களையும் கொண்டுள்ளது.  
1981 இல் யெரூசலம் பழைய நகருடன் சேர்த்து யுனெஸ்கோவின் உலகப் பாரம்பரியக் களம் பட்டியலில் சேர்க்கப்பட்டது.  
எருசலேமின் சுவர்கள் அந்நகரின் எல்லைகளைப் பாதுகாக்கவே கட்டப்பட்டது. தற்போது சுற்றுலாப்பயணிகளின் கவனத்தை ஈர்க்கின்றது.
# கூட்டமைப்புக் கோப்பை (இந்தியா)

**கூட்டமைப்புக் கோப்பை** (*Federation Cup (India)* - Fed Cup) என்பது இந்தியாவில் ஆண்டுதோறும் நடைபெறும் கால்பந்துப் போட்டியாகும். இது *தோற்றால்-வெளியே* (Knockout) முறையில் நடத்தப்படுகிறது. இப்போட்டி 1977-ஆம் ஆண்டு தொடங்கப்பட்டது. 1996-இல் *தேசிய கால்பந்துக் கூட்டிணைவு* (NFL, தற்போது ஐ-கூட்டிணைவு) தொடங்கப்படுவதற்கு முன்புவரை, இப்போட்டியே தேசிய அளவில் முதன்மையான கழக கால்பந்துப் போட்டியாகும். இப்போது, ஐ-கூட்டிணைவுக்கு அடுத்தபடியாக மிக முக்கியமான போட்டியாக இதுவுள்ளது. மேலும், ஐ-கூட்டிணைவின் *கூட்டிணைவுக் கோப்பை*யாக இப்போட்டி உள்ளது. இதில் வாகைசூடும் அணி கண்ட அளவிலான போட்டியான ''ஏஎப்சி கோப்பையில் ஆடுவதற்குத் தகுதி பெறுகிறது.
# கூட்டமைப்புக் கோப்பை (இந்தியா)

## மேலும் பார்க்க

- ஐ-கூட்டிணைவு
- இந்திய கால்பந்து சங்கக் கேடயம்
- டியூரான்டு கோப்பை
- ரோவர்சு கோப்பை
# கூட்டமைப்புக் கோப்பை (இந்தியா)

## வெளியிணைப்புகள்

- AIFF official website
- India page on official [[ஆசிய கால்பந்துக் கூட்டமைப்பு|AFC] website]
- Federation Cup 2008 photos at Mango Peel
- Rec.Sport.Soccer Statistics Foundation website
# இந்திய கால்பந்து சங்கக் கேடயம்

**இந்திய கால்பந்து சங்கக் கேடயம்** (*IFA Shield*) என்பது இந்திய கால்பந்து சங்கத்தால் (மேற்கு வங்கத்தின் கால்பந்துக் கூட்டமைப்பு) ஒவ்வோராண்டும் நடத்தப்படும் கால்பந்துப் போட்டியாகும். இது 1893-ஆம் ஆண்டு தொடங்கப்பபட்டது. இங்கிலாந்தின் எஃப் ஏ கோப்பை, இசுக்காட்லாந்தின் எஃப் ஏ கோப்பை மற்றும் இந்தியாவின் டியூரான்டு கோப்பைக்கு அடுத்து இதுவே உலகின் மிகப் பழைய கழக கால்பந்துப் போட்டியாகும்.
# இந்திய கால்பந்து சங்கக் கேடயம்

## வெளியிணைப்புகள்

- IndianFootball.Com - India's premier football site
# இந்திய கால்பந்து சங்கம்

**| '''Indian Football Association'''**  
| India |  |
| --- | --- |
| } | } |  
**இந்திய கால்பந்து சங்கம்** (*Indian Football Association*-IFA, வங்காள மொழி : ভারতীয় ফুটবল এসোসিয়েশন) என்பது மேற்கு வங்க மாநிலத்தில், இந்தியா, சங்க கால்பந்துப் போட்டிகளை கட்டுப்படுத்தும், நிர்வகிக்கும் அமைப்பாகும். இதுவே இந்தியாவின் மிகப் பழமையான கால்பந்து சங்கமாகும். இது 1893-இல் ஆரம்பிக்கப்பட்டது. இதன் நிறுவனர்களில் அப்போதைய இங்கிலாந்து தேசிய கால்பந்து அணி வீரரான *எல்ஃபின்ஸ்டோன் ஜாக்சனும்* ஒருவராவார். மிக்சிகன் மாநில பல்கலைக்கழகத்தின் ஆப்பிரிக்க வரலாற்றுப் பேராசிரியரான பீட்டர் அலெகி என்பாரின் கூற்றுப்படி, வெள்ளையரல்லாதோர் வாழும் நாடுகளில் நிறுவப்பட்ட கால்பந்துக்கான முதல் கூட்டமைப்பாகும்.  
பெயருக்கு முற்றிலும் மாறாக இவ்வமைப்பு இந்தியாவில் நடைபெறும் கால்பந்து போட்டிகளை நிர்வகிப்பதில்லை, அப்பணியை அனைத்து இந்திய கால்பந்துக் கூட்டமைப்பு செய்கிறது. ஆனாலும், அனைத்து இந்திய கால்பந்துக் கூட்டமைப்பு நிறுவப்படுவதற்கு முன்பு இவ்வமைப்பே இந்தியாவில் கால்பந்துப் போட்டிகளை நிர்வகித்தது. ஏனெனில், அப்போது இவ்வமைப்பு ஆங்கிலேயர்களால் நிர்வகிக்கப்பட்டது மற்றும் இங்கிலாந்தின் கால்பந்து சங்கத்தோடு இணைந்திருந்தது.  
1937-இல் அனைத்து இந்திய கால்பந்துக் கூட்டமைப்பு நிறுவப்பட்டதில் முக்கியப் பங்காற்றியது.  
இவ்வமைப்பு கல்கத்தா கால்பந்துக் கூட்டிணைவு மற்றும் இந்திய கால்பந்து சங்கக் கேடயம் போன்ற போட்டிகளை நடத்துகிறது.
# இந்திய கால்பந்து சங்கம்

## வெளியிணைப்புகள்

- இந்திய கால்பந்து சங்கத்தின் அதிகாரபூர்வ இணையதளம்
# ரோவர்சு கோப்பை

**ரோவர்சு கோப்பை** (*Rovers Cup*) என்பது இந்தியாவில் நடத்தப்படும் கால்பந்துப் போட்டியாகும். இப்போட்டி 1891-இல் பிரிட்டிசு கால்பந்து ஆர்வலர்களால் பாம்பேயில், தற்போது மும்பை, தொடங்கப்பட்டது. இது டியூரான்டு கோப்பைக்கு அடுத்தபடியாக மிகப் பழமையான இந்தியக் கால்பந்துப் போட்டியாகவிருந்தது. ஆனால், தற்போது இக்கோப்பைக்கான போட்டிகள் நடத்தப்படுவதில்லை. கடைசியாக 2000-01 பருவத்தில் நடத்தப்பட்டது, அதில் மோகுன் பகன் அணியினர் சர்ச்சில் பிரதர்சு விளையாட்டுக் கழக அணியை 2-0 என்ற இலக்கு கணக்கில் வீழ்த்தி வாகைசூடினர். *மேற்கிந்திய கால்பந்து சங்கம்* (Western India Football Association-WIFA) இக்கோப்பையை மீண்டும் நடத்துவதற்கான முயற்சிகளை செய்து வருகிறது.
# விக்கிப்பீடியா:முதற்பக்கக் கட்டுரைகள்/சூன் 24, 2012

**மனிதக் கூர்ப்பு** எல்லா உயிரினங்களதும் பொது மூதாதையான ஒரு உயிரினத்தினின்றே தொடங்கும் என்றாலும், பொதுவாக இது உயர்விலங்கினங்களின், குறிப்பாக ஓமோ பேரினத்தின் கூர்ப்பு வரலாற்றையே குறிக்கும். குறிப்பாக இது ஒமினிட்டுகளின் ஒரு இனமாக ஓமோ சப்பியென்சுகளின் தோற்றத்தை உள்ளடக்குகிறது. மனிதக் கூர்ப்பு குறித்த ஆய்வு பல துறைகளின் ஈடுபாட்டை வேண்டி நிற்கிறது. இத்தகைய துறைகளுள் இயற்பிய மானிடவியல், உயர்விலங்கினவியல், தொல்லியல், மொழியியல், மரபியல் என்பன அடங்குகின்றன. உயர்விலங்கினக் கூர்ப்பு, மரபியல் ஆய்வுகளின்படி, பிந்திய கிரத்தேசியசுக் காலத்தில் 85 மில்லியன் ஆண்டுகளுக்கு முன்பும், புதைபடிவப் பதிவுகளின்படி பலியோசீன் காலத்துக்குப் பிற்படாமல் 55 மில்லியன் ஆண்டுகளுக்கு முன்பும் தொடங்கியிருக்கக்கூடும் எனக் கருதுகின்றனர். 2.3-2.4 மில்லியன் ஆண்டுகளுக்கு முன்னர், ஆப்பிரிக்காவில், இறுதிப் பொது மூதாதையான ஒமினினி, ஆசுத்திராலோபித்தசினெசுச் சிற்றினம் என்பவற்றிலிருந்து நவீன மனித இனம் கூர்ப்படைந்தது.**மேலும்**
---  
**காவிரி ஆற்று நீர்ப் பிணக்கு** என்பது இந்திய மாநிலங்களான தமிழ்நாட்டுக்கும் கர்நாடகாவுக்கும் இடையிலான ஆற்று நீர்ப் பங்கீட்டுப் பிணக்கு ஆகும். காவிரியாற்றின் நீரை கர்நாடகம், தமிழ்நாடு, கேரளா, புதுச்சேரி ஆகிய மாநிலங்கள் பகிர்ந்துகொள்ள வேண்டும். 1892 மற்றும் 1924 ஆண்டுகளில் சென்னை மாகாணத்திற்கும் மைசூர் மாகாணத்திற்கும் இடையே நிகழ்ந்த இரு வேறு முரண்பட்ட ஒப்பந்தங்கள் இந்த நீர் பங்கீட்டு பிரச்சினைக்கு முக்கிய காரணமாகக் கருதப்படுகிறது. இருநூறு ஆண்டுகளுக்கு முன் 1807-ஆம் ஆண்டு மைசூர் அரசுக்கும் சென்னை மாகாண அரசுக்கும் இடையே காவிரி நதி நீரைப் பகிர்ந்துகொள்வதில் சிக்கல் எழுந்தது. மைசூர் அரசு மத்திய அரசிடம் முறையிட்டதன் பேரில் பல்வேறு கட்டப் பேச்சுவார்த்தைகளுக்குப் பிறகு 1892-ஆம் ஆண்டு முதன்முதலாக ஒரு ஒப்பந்தம் ஏற்பட்டது. **மேலும்...**
# ஐ-கூட்டிணைவு

**ஐ-கூட்டிணைவு** (*I-League*) என்பது இந்தியாவின் கால்பந்து கழகங்களுக்கான கூட்டிணைவுத் தொடராகும். இந்திய கால்பந்துக் கூட்டிணைவுத் தொகுதியில் இதுவே முதன்மையானது. இதில் 13 அணிகள் பங்குபெறுகின்றன. ஆண்டுதோறும் இரண்டு அணிகள் தகுதியிறக்கம் மற்றும் தகுதியேற்றம் (இரண்டாம் கோட்ட ஐ-கூட்டிணைவோடு) செய்யப்படும். ஒவ்வொரு பருவமும் அக்டோபர் மாதம் தொடங்கி மே மாதத்தில் முடிவுறும். ஒவ்வொரு அணியும் 26 போட்டிகள் விளையாடும், மொத்தமாக 182 போட்டிகள் நடைபெறும். 2006-இல் *தேசிய கால்பந்துக் கூட்டிணைவு* நிறுத்தப்பட்டு *ஓ என் ஜி சி ஐ-கூட்டிணைவாக* தொடங்கப்பட்டது.  
2006-07 பருவத்தில் ஐ-கூட்டிணைவு தொடங்கப்பட்டதிலிருந்து மூன்று அணிகள் கூட்டிணைவை வென்றுள்ளன. மொத்தம் 16 அணிகள் ஐ-கூட்டிணைவில் பங்கேற்றுள்ளன.
- டெம்போ (3 பட்டங்கள்)
- சர்ச்சில் பிரதர்சு விளையாட்டுக் கழகம் (1 பட்டம்)
- சால்கோஆகார் விளையாட்டுக் கழகம் (1 பட்டம்)  
de:I-League
en:I-League
nl:I-League
pl:I-League
# ராஜ்மாதா ஜிஜாபாய் கோப்பை

**இந்திய மகளிர் கால்பந்து வாகைத்தொடர்** (*India women's football championship*) என்பது இந்தியாவில் நடத்தப்படும் உயர்தர தொழில்முறை மகளிர் கால்பந்துக் கூட்டிணைவாகும். இது 1991-இல் தொடங்கப்பட்டது. இதில் 25 அணிகள் பங்கேற்கின்றன.  
இது அனைத்து இந்திய கால்பந்துக் கூட்டமைப்பால் நடத்தப்பட்டு அதனாலேயே வாகையர்க்கான கோப்பை வழங்கப்படுகிறது. இவ்வாகைத்தொடர் கூட்டிணைவு மற்றும் தோற்றால்-வெளியே அமைப்புமுறையில் அமைந்துள்ளது.
# ராஜ்மாதா ஜிஜாபாய் கோப்பை

## வெளிப்புற இணைப்புகள்

- Official website
# 20 வயதுக்குட்பட்டோருக்கான ஐ-கூட்டிணைவு

**20 வயதுக்குட்பட்டோருக்கான ஐ-கூட்டிணைவு** (*I-League U20*) என்பது ஐ-கூட்டிணைவில் பங்குபெறும் அணிகளின் இளையோர் அணிகளுக்காக நடத்தப்படும் கூட்டிணைவுத் தொடராகும். இது 2011-இல் தொடங்கப்பட்டது. *ஜெசிடி* அணி 2011-ஆம் ஆண்டு இக்கோப்பையை வென்றது. 2012-இல் *புனே கால்பந்துக் கழக மன்ற* அணி வென்றது. அனைத்து இந்திய கால்பந்துக் கூட்டமைப்பு இப்போட்டிகளை நடத்துகிறது.
# 20 வயதுக்குட்பட்டோருக்கான ஐ-கூட்டிணைவு

## மேலும் பார்க்க

- ஐ-கூட்டிணைவு
- அனைத்து இந்திய கால்பந்துக் கூட்டமைப்பு
# இந்திய மேன்மைக் கோப்பை

**இந்திய மேன்மைக் கோப்பை** (*Indian Super Cup* அல்லது நிதியாதரவு காரணங்களுக்காக *ஓஎன்ஜிசி இந்திய மேன்மைக் கோப்பை*) என்பது இந்தியாவில் ஒவ்வோராண்டும் நடைபெறும் கழகக் கால்பந்துப் போட்டியாகும். இது ஐ-கூட்டிணைவு வெற்றியாளர்களுக்கும் கூட்டமைப்புக் கோப்பை வெற்றியாளர்களுக்கும் இடையே நடத்தப்படுகிறது. ஒருவேளை ஐ-கூட்டிணைவு வாகையர்களே கூட்டமைப்புக் கோப்பையையும் வென்றிருந்தால் ஐ-கூட்டிணைவில் இரண்டாம் இடம் பெற்றோர் விளையாடுவர். வாகையருக்கு ஒரு கேடயம் பரிசுக் கோப்பையாக வழங்கப்படும். அணியின் ஒவ்வொரு வீரருக்கும் பதக்கமும் பரிசளிக்கப்படும்.  
இப்போட்டியின் தற்போதைய வாகையர் கிங்ஃபிஷர் ஈஸ்ட் பெங்கால் அணியினராவர். அவர்கள் இறுதியாட்டத்தில் சால்கோஆகார் விளையாட்டுக் கழகத்தை பெனால்டியில் 9-8 என்ற கணக்கில் தோற்கடித்தனர்.
# பனிமய மாதா பேராலயம், தூத்துக்குடி

**பனிமய மாதா பேராலயம்** (*Lady of Snows basilica*) தூத்துக்குடியில் அமைந்துள்ள கத்தோலிக்க திருச்சபையின் பேராலயமாகும். இப்பேராலயம் 16ஆம் நூற்றாண்டில் போர்த்துகிசிய பாணியில் கட்டப்பட்டதாகும். 1982ஆம் ஆண்டு இத்திருக்கோவிலின் 400ஆம் ஆண்டு நிறைவு விழாவை முன்னிட்டு திருத்தந்தை இரண்டாம் அருள் சின்னப்பர் இத்திருத்தலத்தைப் பேராலயமாக தனது அப்போஸ்தலிக்க கடிதமான *"Pervenute illa Dei Beatissimae Genitricis Effigies"*-இல் உயர்த்தினார்.
# பனிமய மாதா பேராலயம், தூத்துக்குடி

## வரலாறு

முத்துக்குளித்துறையில் 1535-37-ம் ஆண்டுகளிலேயே முத்துகுளிதுறை பரதவர்கள் மதம் மாறினார்கள்.முதலில் பரதவர்களின் ஜாதி தலைவர் பாண்டியபதி ஏழுகடற்துறை அரசர் விக்கிரம ஆதித்தய பாண்டியன் என்னும் சிஞ்.சிஞ். தென் ஜொவாம் தெக்குருஸ் பரதவர்ம பாண்டியர் தலைமையில் 85 பட்டம்கட்டிமார் முதலில் மதம் மாறி அதன் பிறகு சுமார் 20000 பரதவர்கள் மதம் மாறினார்கள்.உலகில் முதன்முதலாக அதிக அளவில் மக்கள் ஒரு மதத்தில் இருந்து அடுத்த மதத்துக்கு மதம் மாறி கத்தோலிக்க மறையைத் தழுவியிருந்தனர். ஆனால் இவர்கள் மத்தியில் ஆன்மீகப் பணி புரியவும், வழிபாடுகள் நிறைவேற்றவும் குருக்கள் எவருமே இருக்கவில்லை. திருத்தந்தை 3-ம் சின்னப்பரால் இயேசு சபை குருக்கள் அனுப்பி வைக்கப்பட்டனர். இக்குருக்கள் 1579-ஆம் ஆண்டில் தூத்துக்குடியில் ஐந்து அறைகளைக் கொண்டு ஒரு புதிய தலைமை இல்லத்தைக் கட்டியெழுப்பினர். தூத்துக்குடியில் ஏற்கனவே புனித பேதுருவுக்கு அர்ப்பணிக்கப்பட்ட ஆலயம் ஒன்று இருந்தது. இந்த ஆலயத்தை அருட்தந்தை பேதுரு கொன்சால்வஸ் என்பவர் 1538-ம் ஆண்டில் கட்டினார். இவ்வாலயம், கொச்சி மறைமாவட்டம் 1600-ம் ஆண்டில் உருவாகும் வரை, கோவா மறைமாவட்ட ஆயரின் ஆளுகையின் கீழ் இருந்தது. புனித இராயப்பர் ஆலயமே தூத்துக்குடி வாழ் கிறிஸ்தவர்களுக்கு முதல் பங்கு ஆலயமாக விளங்கிற்று. சுவாமி பேதுரு கொன்சால்வஸ்தான் இந்த ஆலயத்தின் முதல் பங்குக் குருவாக மூன்று ஆண்டுகள் பணியாற்றினார். அதன் பிறகு அவர் கொச்சிக்கு மாற்றலாகி சென்றுவிட்டார்.
# பனிமய மாதா பேராலயம், தூத்துக்குடி

## முதல் ஆலயம்

ஆரம்பத்தில் இயேசு சபைக் குருக்கள் புனித இராயப்பர் ஆலயத்தின் பங்குப் பொறுப்பில் இருக்கவில்லை. இதன் காரணமாக அவர்கள் தங்களின் சொந்த வழிபாடு மற்றும் ஆன்மீகக் காரியங்களுக்கென தங்களுக்கென்றே தங்களின் தலைமை இல்லத்தோடு இணைந்தபடி ஓர் ஆலயத்தை உருவாக்கினர். இவ்வாலயம் ஆரம்பத்தில் இரக்கத்தின் மாதா (Senhora da Piedade) ஆலயம் என்று அழைக்கப்பட்டுது.  
தூத்துக்டியில் இயேசு சபைக் குருக்கள் எழுப்பிய முதல் மாதா ஆலயத்தை மக்கள் சம்பவுல் கோவில் என்றும் அழைத்தனர். இயேசு சபைக் குருக்கள் கோவாவில் அமைத்த தங்களின் நிர்வாக தலைமை செயலகத்தை சம்பவுல் என்றும் புனித பவுலுக்கு அர்பணித்திருந்தனர். இதனால் மக்கள் அவர்களை சம்பவுல் குருக்கள் என்றும் அழைப்பதுண்டு, மேலும் தூத்துக்குடியில் இயேசு சபைக் குருக்கள் அமைத்த தங்களின் முதல் தலைமை இல்லத்தை புனித பவுலுக்கே அர்பணித்தனர். அதனால் சம்பவுல் கல்லூரி (St. Pauls’ College) என வழங்களாயிற்று அத்துடன் இணைந்திருந்த இரக்கத்தின் பனிமயமாதா ஆலயத்தை மக்கள் சம்பவுல் கோவில் என அழைக்கலாயினர்.  
தூத்துக்குடியின் இந்த முதல் மரியன்னை ஆலயமானது 1582-ம் ஆண்டு உரோமையிலுள்ள பனிமய மாதா பேராலயத்தின் நேர்ந்தளிப்பு விழா நாளான ஆகஸ்டு 5ஆம் தேதி அன்று அர்ச்சிக்கப்பட்டது. அன்றே பனிமய மாதாவின் முதல் திருவிழா திருப்பலியும் நிறைவேற்றப்பட்டது.
# பனிமய மாதா பேராலயம், தூத்துக்குடி

## முதல் ஆலயம்

### முதல் ஆலயத்தின் அழிவு

1603-ம் ஆண்டில் மதுரை நாயக்கர் தனக்கு வரி குறித்த காலுத்தினுள் செலுத்தாததால் குறுநில மன்னனாக இருந்த கயத்தாறு மன்னன் வெட்டும் பெருமாளோடு சேர்ந்து படையெடுத்து வந்து தூத்துக்குடியைத் தாக்கினான். அங்கிருந்த இயேசு சபையினரின் தலைமை இல்லத்தையும், அதனுடன் இணைந்திருந்த பனிமய மாதாவின் முதல் ஆலயத்தையும் இடித்து நெருப்பு வைத்தான். அங்குள்ள விலையுயர்ந்த பொருட்களையும் சூறையாடினான். புனித இராயப்பர் ஆலயத்தையும் இடித்துத் தகர்த்தான்.
# பனிமய மாதா பேராலயம், தூத்துக்குடி

## ராஜ தீவில் புதிய ஆலயம்

மதுரை நாயக்கனின் கொடுமைகளிலிருந்து தப்பிப்பதற்காக, தூத்துக்குடி, வைப்பாறு, வேம்பாறு போன்ற ஊர்களில் வாழ்ந்தவர்களும் இயேசு சபையினரும் 1604-ம் ஆண்டில் தூத்துக்குடிக்கு எதிரேயுள்ள ராஜ தீவில் (இன்றைய முயல் தீவில்) குடியேறினர். அங்கு இல்லங்கள் அமைத்து வாழ்ந்தனர். இயேசு சபையினர் ராஜ தீவில் புதியதோர் தலைமை இல்லத்தை நிறுவினர். மேலும் பனிமய அன்னைக்கும் புதிய ஆலயம் ஒன்றைக் கட்டியெழுப்பினர். இவ்வாலயத்திற்கு இயேசு சபையின் கொச்சி மாநிலத் தலைவர் அருட்தந்தை ஆல்பர்ட் லெர்சியோ 1604-ம் ஆண்டு ஜூலை 2-ம் தேதி அடிக்கல் நாட்டினார். இவ்வாலயம் 1606-ம் ஆண்டில் முற்றுப் பெற்றது. மக்கள் தங்களோடு ராஜ தீவுக்குப் எடுத்து வந்த பனிமய மாதாவின் அற்புத சுருபத்தை இப்புதிய ஆலயத்தில் ஆடம்பரச் சிறப்போடு வைத்தனர். இவ்வாலயம் ராஜ தீவில் குடியேறிய மக்களுக்கு பங்கு ஆலயமாக விளங்கிற்று. ஆனால் ராஜ தீவு குடியேற்றம் ஐந்து ஆண்டுகள் மட்டுமே நீடித்தது. அக்காலத்தில் கொச்சி மறைமாவட்ட ஆயராக இருந்த அந்திரேயாஸ் இயேசு சபையினரையும் மக்களையும் ராஜ தீவிலிருந்து வெளியேறி நிலப் பகுதிக்குத் திரும்புமாறு ஆணை பிறப்பித்தார். அதன்படி ராஜதீவில் வாழ்ந்த அனைவரும் 1609-ம் ஆண்டில் வெளியேறி மீண்டும் நிலப்பகுதியில், தங்கள் தங்கள் சொந்த ஊர்களில் குடியேறினர்.  
இடிந்து பாழாகக் கிடந்த புனித இராயப்பர் ஆலயத்தை இயேசு சபையினர் புதுப்பித்து பனிமய மாதாவின் அற்புத சுருபத்தை மக்களின் வணக்கத்திற்காக அங்கே நிறுவினர். மதுரை நாயக்கனால் அழிக்கப்பட்ட தங்களின் தலைமை இல்லத்தையும், அத்துடன் இணைந்தபடி பனிமய மாதா ஆலயத்தையும் 1621-ம் ஆண்டில் எளிய முறையில் மீண்டும் கட்டியெழுப்பினர். பனிமய மாதாவின் சுருபத்தைப் புனித இராயப்பர் ஆலயத்திலிருந்து எடுத்து வந்து இப்புதிய ஆலயத்தில் வைத்துப் பாதுகாத்து வந்தனர்.  
கிழக்கிந்தியக் கம்பனி உருவான பிறகு வணிகம் செய்வதற்காக ஹாலந்து நாட்டிலிருந்து டச்சுக்காரர்கள் இந்தியாவுக்கு வரத்தொடுங்கினர். இவர்கள் கால்வீனியம் என்னும் சீர்திருத்தத் திருச்சபையினர். இவர்கள் கத்தோலிக்கத் திருமறையின் கொள்கைகளை வன்மையாகக் கண்டனம் செய்தவர்கள். அவர்கள் 1655-ம் ஆண்டில் இலங்கைத் தீவைக் கைப்பற்றினர். இலங்கையிலுள்ள கொழும்பு நகரைத் தங்களின் வணிகத் தலைமைச் செயலகமாக்கி அங்கு கோட்டையும் கட்டினர். டச்சு ஆளுனரும், மற்றும் டச்சு உயர் அதிகாரிகளும் அங்கு நிரந்தரமாகத் தங்கினர்.
# பனிமய மாதா பேராலயம், தூத்துக்குடி

## டச்சுக்காரர்களின் வருகை

1655-ம் ஆண்டில் டச்சுப் படையின் தளபதியாக இருந்த வன்கோவன்ஸ் என்பவர் போர்த்துக்கீசியப் படையினரை தோற்கடித்துத் தூத்துக்குடியைக் கைப்பற்றினார். இதனால் போர்த்துக்கீசியப் படை வீரர்கள் தூத்துக்குடி மற்றும் கடுலோர ஊர்களிலிருந்து வெளியேறினர். முத்துக்குளித்துறை முழுவதும் டச்சு ஆதிக்கத்தின் கீழ் வந்தது. அடுத்து வந்த டச்சுத் தளபதி வன்ரீஸ் என்பவர் தூத்துக்குடியின் பிரதான பகுதியைச் சுற்றி கோட்டைச் சுவர் எழுப்பினார். இப்போது புனித இராயப்பர் ஆலயமும், இயேசு சபையினரின் தலைமை இல்லமும், அதனைச் சேர்ந்த பனிமய மாதா ஆலயமும் டச்சுக் கோட்டைக்குள்ளேயே இருந்தன. எனவே டச்சுப் படையினர் புனித இராயப்பர் ஆலயத்தைத் தங்களின் தங்கும் விடுதியாக மாற்றினர். உள்ளே போர்க் கருவிகளையும் குவித்து வைத்தனர். பனிமய மாதா ஆலயத்தைத் தங்களின் கால்வீனிய வழிபாட்டுத் தலமாக மாற்றினர். இந்நிலையில் புனித பனிமய மாதாவின் அற்புத சுருபத்தை சிவந்தாகுளம், கொற்கை போன்ற இடங்களுக்கு எடுத்துச் சென்று அதனை மக்கள் பாதுகாத்து வந்தனர்.  
டச்சுக்காரர்கள் தூத்துக்குடி வாழ் மக்களைத் தங்களின் கால்வீனிய மத வழிபாடுகளில் கலந்து கொள்ளுமாறு பலவந்தப்படுத்தினர். இந்த முயற்சியில் தோல்வி கண்டதால் கோபமடைந்த டச்சுப் படை வீரர்கள், முத்துக் குளித்துறை ஊர்களில் பணியாற்றி வந்த இயேசு சபைக் குருக்களை கடுலோர ஆலயங்களிலிருந்து வெளியேற்றி உள் நாட்டுப் பகுதிகளுக்கு விரட்டியடித்தனர். மேலும் நாகப்பட்டினம், வேம்பாறு, வைப்பாறு, மணப்பாடு போன்ற ஊர்களிலிருந்த மாதா ஆலயங்களை இடித்துத் தரைமட்டுமாக்கினர். இறுதியில் தூத்துக்குடியில் டச்சுக் கோட்டைக்குள்ளிருந்த இயேசு சபைத் தலைமை இல்லத்தையும், அதனோடு இணைந்த பனிமய மாதா ஆலயத்தையும் 1695-ம் ஆண்டில் இரவோடு இரவாக இடித்துத் தரைமட்டுமாக்கி, அந்த இடத்தைத் இறந்தோரை அடக்கம் செய்யும் கல்லறைத் தோட்டமாக மாற்றினர். இதுவே இன்று வரை “கிரகோப்” என்று அழைக்கப்படுகிறது. “கிரகோப்” என்றாலே டச்சு மொழியில் கல்லறைத் தோட்டம் என்று பொருள்.
# விக்கிப்பீடியா:முதற்பக்கக் கட்டுரைகள்/சூலை 15, 2012

**சந்திரசேகர ஆசாத்** (1906–1931) பரவலாக அறியப்படும் இந்திய விடுதலை போராட்ட வீரர்களுள் ஒருவர். இந்துத்தான் குடியரசு அமைப்பு மீளுருவாக்கம், ககோகி தொடருந்துக் கொள்ளை, பகத் சிங் போன்றவர்களை வழிநடத்துதல், இந்துத்தான் சோசலிசக் குடியரசு அமைப்பு உருவாக்கம், பிரித்தானிய அதிகாரி சான்டர்சு படுகொலை போன்றவற்றில் பங்களித்தவர். இவரது தாயான தேவி இவரை காசியில் உள்ள வித்யா பீடத்தில் சமக்கிருதம் கற்பிக்க அனுப்புமாறு அவருடைய தந்தையிடம் கூறி ஏற்கச் செய்தார். ஆனால் இவரது பதினைந்தாவது வயதில் இவர் ஒத்துழையாமை இயக்கத்தில் இணைந்ததற்காக கைது செய்யப்பட்டு குற்றவியல் நடுவரிடம் கொண்டு செல்லப்பட்டார். அந்த நடுவரிடம் செய்த எதிர்வாதங்களுக்குப் பிறகு சந்திரசேகர ஆசாத் என்று புனை பெயரால் மக்களால் அதிகம் அறியப்படும் அளவுக்கு ஆசாத்தின் எதிர்வாதங்கள் அமைந்தது. **மேலும்...**
---  
**இந்திய விண்வெளி ஆய்வு மையம்** எனப்படும் இசுரோ இந்திய அரசின் முதன்மை தேசிய விண்வெளி முகமை ஆகும். இசுரோ உலகின் மிகப்பெரும் விண்வெளி ஆய்வு மையங்களில் ஆறாவதாக உள்ளது. இதன் முதன்மை நோக்கமாக விண்வெளித் தொழில்நுட்பத்தில் மேம்பாடுகளை ஆராய்வதும் அவற்றை நாட்டு நலனுக்காகப் பயன்படுத்துவதும் ஆகும். 1975 இல் இந்தியாவின் முதல் செயற்கைக்கோள், ஆரியபட்டா இசுரோவால் அமைக்கப்பட்டு சோவியத் ஒன்றியத்தால் விண்ணேற்றப்பட்டது. 1980 இல் இந்தியாவில் கட்டமைக்கப்பட்ட ஏவுகலம் (எஸ்.எல்.வி-3) மூலமாக முதல் செயற்கைக் கோள், ரோகினியை விண்ணேற்றியது. தொடர்ந்து செயற்கைக் கோள்களை முனையச் சுற்றுப்பாதைகளில் ஏவத்தக்க முனைய துணைக்கோள் ஏவுகலம் மற்றும் புவிநிலைச் சுற்றுப்பாதைகளில் ஏவத்தக்க ஜி.எச்.எல்.வி என்ற இரு ஏவுகலங்களை வடிவமைத்துக் காட்டியது. இந்த ஏவுகலங்கள் மூலம் பல தொலைதொடர்பு செயற்கை கோள்களையும் புவி கூர்நோக்கு செயற்கைக்கோள்களையும் இசுரோ ஏவியுள்ளது. இதன் உச்சக்கட்டமாக 2008ஆம் ஆண்டில் நிலவை நோக்கிய இந்தியாவின் முதல் பயணமாக சந்திரயான்-1 ஏவப்பட்டது. **மேலும்...**
# பகானி குயாய்ரா

**பகானி குயாய்ரா** பகானி உற்பத்தியாளர்களால் உற்பத்தி செய்யப்பட்ட ஒரு மைய-இயந்திர விளையாட்டு தானுந்து. இதன் முன்னைய வகை சொன்டாவிற்கு அடுத்ததான இதன் விலை £850,000
# பகானி குயாய்ரா

## செயல்திறன்

குயாய்ரா இரட்டை-வலு மேர்சிடஸ்-ஏஎம்யி 60° வி12 இயந்திரத்தைப் பயன்படுத்துகிறது. ஆகவும் 3.3 வினாடிகளில் இது மணிக்கு மைல் வேகத்தையும் அடையும். பிரேலி சக்கரங்களைப் பாவித்து இது வேகத்தில் 1.5கி நிலைநிற்றல் கொள்ளளவுடையது.
# வார்ப்புரு:Infobox automobile/doc

## Usage

<pre>  
</pre>
# வார்ப்புரு:Infobox automobile/doc

## Meanings

- **Name**: the name of the car used in its original or primary market.
- **Image**: a "three quarter" view of the front and side of the car, preferably taken against a background containing no other vehicles and with the sun shining from behind the camera.
- **Caption**: description of the infobox image *if* clarification or disambiguation is required.
- **Manufacturer**: the entity responsible for the vehicle's development, although not necessarily the company that physically assembles the vehicle.
- **Aka**: other names of the subject car/automobile.
- **Model years**: the model years in which the vehicle was marketed. No months or half-years.
- **Production**: calendar year (not model year) range when the car was produced. Months are recommended if available, but exact dates are discouraged.
- **Assembly**: cities and countries where the model is built.
- **Predecessor**: previous models from the manufacturer in the segment or similar, leave empty if there is .
- **Successor**: following models in the segment or similar, leave empty if there is .
- **Class**: segment to which the car belongs.
- **Body style**: number of doors and car shape.
- **Layout**: layout of the drivetrain/powertrain.
- **Platform**: the platform name, which may be shared with similar cars from the same or related marques
- **Engine**: nominal displacement in litres (L) and/or cubic inches (cu in) per displacement conventions, abbreviated engine configuration, notable valvetrain, notable fuel delivery, forced induction type.
- **Transmission**: number of forward gear ratios, and the type of transmission (e.g. "6-speed manual, 5-speed automatic").
- **Wheelbase**: nominal wheelbase.
- **Length**: nominal length (excluding any non-standard towing equipment).
- **Width**: nominal width (excluding door mirrors).
- **Height**: nominal height.
- **Weight**: kerb/curb weight of a standard car without options (if a range of bodystyles is offered, include a lowest and highest figure).
- **Related**: cars which share most of components like platform.
- **Designer**: the name of the individual designer, or the "design house".
- **Sp**: the spelling convention. For British English spelling, set to "uk". American English US spelling ("us") is set by default. Note: currently it only affects the "Curb weight"/"Kerb weight" spelling.
# வார்ப்புரு:Infobox automobile/doc

## Meanings

### Notes

- **aka** versus **related**: *AKA* is intended for alternate names in foreign markets, i.e. countries, where the original brand or model name is unused. Cars in this field typically do not have their own articles, instead redirecting to the original article. *Related* is intended for multiple vehicles in a single market which share the same platform. Cars in this field often have their own articles.
- See for other conventions to use with this template.
# வார்ப்புரு:Infobox automobile/doc

## Microformat

<includeonly>  
be-x-old:Шаблён:Аўтамабіль
cs:Šablona:Infobox Automobil
fi:Malline:auto
hr:Predložak:Auto model
no:Mal:Infobox Automobile
pt:Predefinição:Infobox automóvel
tr:Şablon:Otomobil modeli bilgi kutusu
</includeonly>
# கிழக்குப் போர்முனை (இரண்டாம் உலகப் போர்)

**இரண்டாம் உலகப் போரின் கிழக்குப் போர்முனை** என்பது 22 சூன் 1941 முதல் 9 மே 1945 வரை ஐரோப்பிய அச்சு நாடுகள் மற்றும் அதன் ஆதரவு நாடு பின்லாந்து என்பன சோவியற் ஒன்றியம், போலாந்து மற்றும் சில வட, தென், கிழக்கு ஐரோப்பாவைச் சூழ்ந்திருந்த நேச நாடுகளுக்கு எதிராக நடைபெற்ற இரண்டாம் உலகப் போரின் ஓர் சணண்டைக்களமாகும். இது அந்நாடுகளுக்கு ஏற்ப வேறுபட்ட பெயரினால் அழைக்கப்படுகிறது. முன்னாள் உரசிய ஒன்றியம் மகா தேசப்பற்றுப் போர் எனவும், செருமனி **கிழக்குப் போர்முனை** , **கிழக்குப் படையெடுப்பு** அல்லது **உரசியப் படையெடுப்பு** . எனவும் அழைக்கின்றன.  
கிழக்குப் போர்முனைச் சண்டை வரலாற்றில் பாரிய இராணுவ மோதலாக அமைந்தது. சண்டை, பட்டினி, குற்றம், நோய் மற்றும் படுகொலை என்பவற்றால் ஏற்பட்ட முன்னோடியாயமையாத கொடூரம், பாரிய அழிவு, பெரும் வெளியேற்றம் மற்றும் பலவித வாழ்க்கையின் மிகப் பெரியளவு இழப்பு என்பன தனிச்சிறப்பு பெற்றுக் காணப்பட்டது. கிழக்குப் போர்முனையானது ஏறக்குறைய சகல மரண முகாம்கள், மரண ஊர்வலங்கள், பலாத்கார வாழ்விடம் மற்றும் யூதர்களுக்கெதிரான கலவரம் என்பவற்றால் பெரும் இன அழிப்புக்கு மத்தியமாகக் காணப்பட்டது. இரண்டாம் உலகப் போரின் 70 மில்லியன் மரணங்களில் அதிகளவாக 30 மில்லியன் பொதுமக்கள் மரணம் கிழக்குப் போர்முனையால் ஏற்பட்டது. கிழக்குப் போர்முனை இரண்டாம் உலகப் போரின் விளைவினை முடிவுக்கு கொண்டுவர, குறிப்பாக செருமனியின் தேற்காடிப்புக்கு முக்கிய காரணமாக இருந்தது. இது செருமனி படையின் அழிவு, ஏறக்குறை அரை நூற்றாண்டு செருமனியின் பிளவு மற்றும் இராணுவ, உற்பத்தி வல்லரசாக சோவியற் ஒன்றியம் உருவாக வழிவகுத்தது.
# கிழக்குப் போர்முனை (இரண்டாம் உலகப் போர்)

## பின்னணி

கருத்தியல் பகைமை இருந்தபோதிலும் செருமனியும் சோவியற் யூனியனும் முதல் உலகப் போர் விளைவில் பரஸ்பர விருப்பமின்மையைப் பகிர்ந்து கொண்டனர். பிரஸ்ட்-லிடோவ்ஸ்க் உடன்படிக்கையைத் தொடர்ந்து சோவியற் யூனியன் கனிசமான பிரதேசங்களை கிழக்கு ஐரோப்பாவில் இழந்தது. செருமனியின் கோரிக்கைக்கு ஏற்ப போலந்து, லித்துவேனியா, எஸ்தோனியா, லவிட்டியா மற்றும் பின்லாந்து என்பவற்றின் கட்டுப்பாட்டை மைய சக்திகளுக்கு விட்டுக்கொடுத்தது. அதற்குப் பின்னர் செருமனி நட்பு நாடுகளிடம் சரணடைந்ததும் இப்பகுதிகள் 1919 பாரிஸ் சமாதான மாநாட்டின் அடிப்படையில் விடுவிக்கப்பட்டன. உரசியா உள்நாட்டு யுத்த நிலைமையில் இருக்கையில் நட்பு நாடுகள் போல்ஸ்விக் அரசை ஏற்றுக் கொள்ளவில்லை, அத்தோடு சோவியற் ஒன்றியம் அடுத்த 4 வருடங்களுக்கு உருவாகாமல் இருந்ததால் அங்கு உரசிய பிரதிநிதித்துவம் இருக்கவில்லை.  
மோலடோவ்-ரிப்பன்டிராப் ஒப்பந்தம் ஆகஸ்ட் 1939 கைச்சாத்திடப்பட்டது. நாசி செருமனி மற்றும் சோவிற் ஒன்றியத்திற்கிடையிலான இந்த வலிந்து தாக்காமை உடன்படிக்கை ஓர் இரகசிய நிபந்தனையைக் கொண்டிருந்தது. அதன்படி மத்திய ஐரோப்பா செருமனி மற்றும் சோவிற் ஒன்றியத்திற்கிடையில் பிரிக்கப்பட்டு முதல் உலகப் போருக்கு முன்னான நிலைக்குத் திரும்பும். பின்லாந்து, லித்துவேனியா, எஸ்தோனியா மற்றும் லவிட்டியா சோவியற் ஒன்றியத்திற்கும், போலந்து மற்றும் ருமேனியா அவற்றுக்கிடையில் பங்கிடப்படும்.  
அன்ரூ நாகோர்ஸ்கியின் கூற்றுப்படி இட்லர் 11 ஆகஸ்ட் 1939 சோவியற் ஒன்றியத்தைத் தாக்கும் விருப்பத்தை வெளிப்படுத்தியிருந்தார். அவர் தெரிவித்ததாவது, "நான் மேற்கொள்வது எல்லாம் உரசியர்களுக்கு எதிராகவே செல்கின்றது. இதைப் புரிந்து கொள்ள மேற்குலகு மிக முட்டாள்களும் குருடர்களாகவும் இருந்தால், உரசியர்களுடன் ஓர் உடன்படிக்கைக்கு வர நிர்ப்பந்திக்கப்பட்டு மேற்கை தோற்கடித்து, பின்பு என் எல்லா படைகளுடன் சோவிற் ஒன்றியத்திற்கு எதிராகத் திரும்புவேன். எனக்கு உக்ரேன் தேவை. ஆகவே அவர்கள் கடைசி யுத்தத்தில் நடந்ததுபோல் அவர்கள் நம்மை பசியால் சாகச் செய்ய முடியாது."  
இரு சக்திகளும் போலாந்தின் மீது 1939 இல் படையெடுத்து பங்குபோட்டன. பின்லாந்து சோவித்தின் பரஸ்பர உதவிக்காக உடப்படிக்கையை நிராகரித்ததும், சோவிற் ஒன்றியம் பின்லாந்து மீது நவம்பர் 1939 இல் படையெடுத்தது. குளிர்காலப் போர் என அறியப்பட்ட இது ஒரு கசப்பான போராகவும் சோவியற் ஒன்றியத்திற்கு பகுதி வெற்றியை மட்டுமே கொடுத்தது. சூன் 1940 இல் சோவியற் பால்டிக் நாடுகள் மீது போர் தொடுத்து சட்டத்திற்குப் மாறாகவும் ஹகு உடன்படிக்கைக்கைக்கு எதிராகவும் மூன்று நாடுகளை இணைத்துக் கொண்டது. சோவியற் ஒன்றியத்திற்கும் பால்டிக் நாடுகளுக்கும் இடையிலான ஹகு உடன்படிக்கை பல மேற்குலக நாடுகளால் ஏற்றுக் கொள்ளப்பட்டிருக்கவில்லை. மோலடோவ்-ரிப்பன்டிராப் ஒப்பந்தம் ருமேனியாவின் வடக்கு, வடகிழக்கு பகுதிகள் மற்றும் பால்டிக் மீதான படையெடுப்புகளின்போது சோவியத்திற்கு பாதுகாப்பை வழங்கியது. ஆயினும், சோவியத் பால்டிக் மற்றும் ருமேனியாவை சேர்த்துக் கொண்டது செருமனியின் ஒப்பந்தம் பற்றிய புரிந்துணர்வை மீறிய செயல் என சோவியத் மீதான படையெடுப்பிற்கு இட்லர் காரணம் கூறினார். ருமேனியா நிலப்பதிகளை உக்ரைன் மற்றும் மோல்டா சோவிற் குடியரசுகளுக்கிடையே பிரிக்கப்பட்டன.
# கிழக்குப் போர்முனை (இரண்டாம் உலகப் போர்)

## கருத்தியல்கள்

### செருமன் கருத்தியல்

அடால்ஃப் ஹிட்லர் தனது எனது போராட்டம் எனும் தன் சுயசரிதையில் செருமனியின் கிழக்கில் செருமன் குடியேற்றத்திற்காக புதிய இடங்களை எடுத்துக் கொள்ளல் பற்றி விவாதிக்கிறார். பிரதான இனமாக செருமனியர்களை குடியேற்றல், அதே நேரம் உள்ளூர்வாசிகளை அடியோடு அழித்தல் அல்லது அல்லது சைபீரியாக்கு அனுப்புதல், மிஞ்சியோரை அடிமை முறைக்கு பாவித்தல் ஆகிய கருத்துக்களை அவர் கொண்டிருந்தார்.
பேர்லின் கடும்போக்கு நாசிக்கள் (கிம்லர் போன்றோர்), சோவிற் ஒன்றித்துக்கு எதிரான போரை பொதுவுடமைக்கு எதிரான நாசிசத்தின் போராட்டமாகவும், *"குறை மனித"* சிலாவிக் மக்களுக்கு எதிரான ஆரிய இனத்தின் போராட்டமாகவும் கருதினர்.  
இட்லர் இதை தனி அர்த்தத்துடன் "முற்றிலும் அழிக்கும் போர்" என அழைத்தார். *கிழக்கு முதன்மைத் திட்டம்* என அழைக்கப்படும் திட்டத்தில், ஆக்கிரமிக்கப்படும் மத்திய ஐரோப்பா மற்றும் சோவியற் ஒன்றிய சனத்தொகையை மேற்கு சைபீரியா பகுதியாக வெளியேற்றல், பகுதியாக அடிமைப்படுத்தல் மற்றும் முடிவில் அழித்தல்; வெற்றி கொள்ளும் பகுதிகளை செருமனியால் அல்லது "செருமனியராக்கப்பட்ட" குடியேற்றக்காரர்களால் குடியேற்றத்திற்கு உட்படல் ஆகிய திட்டங்கள் உட்கொள்ளப்பட்டிருந்தது. அத்துடன், நாசி நிகழ்ச்சித் திட்ட இலக்கான எல்லா பெரும் ஐரோப்பிய யூதர்களையும் பூண்டோடு அழித்தலின் பகுதியாக மத்திய மற்றும் கிழக்கு ஐரோப்பிய பாரிய யூத சனத்தொகையை இல்லாது ஒழித்தல் என்பதும் அதனுள் அடங்கும்.  
செருமனியின் கீவ் சண்டை ஆரம்ப வெற்றியின் பிறகு ஹிட்லர் சோவிற் ஒன்றியத்தை இராணுவ ரீதியில் பலவீனமாகதாகக் கண்டார். ஒக்டோபர் 3, 1941இல் அவர் "நாம் கதவில் மாத்திரம் உதைக்க வேண்டும், அப்போது முழு பழுதடைந்த கட்டமைப்பும் உடைந்து விழ்ந்துவிடும்" என அறிவித்தார். இவ்வாறு செருமனி இன்னுமொரு மின்னலடித் தாக்குதலை எதிர்பார்த்த அதேவேளை நீண்ட போருக்கான தயார்படுத்தலை முக்கியமாக எடுக்கவில்லை. இருந்தபோதிலும், சோவிற் ஒன்றியத்தின் சுடாலின்கி்ராட் சண்டை வெற்றி மற்றும் செருமனி படைகளின் கிலியான சூழ்நிலை என்பவற்றைத் தொடர்ந்து ஹிட்லரும் நாட்சி கொள்கையும் இப்போர் மேற்கு நாகரீக செருமனி பாதுகாப்புக்கு எதிரான பொருமளவு "சோசலிச அவை நாடோடிகளின்" ஐரோப்பாவில் ஊற்றப்பட்ட அழிவு என அறிவித்தன.
# கிழக்குப் போர்முனை (இரண்டாம் உலகப் போர்)

## கருத்தியல்கள்

### சோவியற் கருத்தியல்

ஜோசப் ஸ்டாலினால் வழிநடத்தப்பட்ட சோவியற் நிர்வாகம் தங்கள் மாக்சிச லெனினிய கருத்தியலை (Marxism–Leninism) உலகப் புரட்சியை துரிதப்படுத்துதலுக்கு திட்டமிடச்செய்தது.
# கிழக்குப் போர்முனை (இரண்டாம் உலகப் போர்)

## படைகள்

போர் சோவியற் ஒன்றியத்துக்கு எதிராக நாட்சி செருமனியினாலும் அதன் அணியில் இருந்த பின்லாந்தினாலும் கொண்டுவரப்பட்டது.
# கிழக்குப் போர்முனை (இரண்டாம் உலகப் போர்)

## மேலதிக வாசிப்பு

- Bellamy, Chris *Absolute War: Soviet Russia in the Second World War*, Macmillan, 2007,
- Anderson, Dunkan, et al. *The Eastern Front: Barbarossa, Stalingrad, Kursk and Berlin (Campaigns of World War II)*. London: Amber Books Ltd., 2001. .
- Beevor, Antony, and Artemis Cooper. *Stalingrad: The Fateful Siege: 1942–1943*. New York: Penguin Books Ltd., 1998. .
- Beevor, Antony. *Berlin: The Downfall 1945*, Penguin Books, 2002,
- Beevor, Antony. *Berlin: The Downfall 1945*. New York: Penguin Books Ltd., 2004. .
- Erickson, John. *The Road to Stalingrad.Stalin's War against Germany*. New York: Orion Publishing Group, Ltd., 2007. .
- Erickson, John. ''The Road to Berlin.Stalin's War against Germany'. New York: Orion Publishing Group, Ltd., 2007. .
- Erickson, John, and David Dilks. *Barbarossa, the Axis and the Allies*. Edinburgh: Edinburgh University Press, 1995. .
- Glantz, David, and Jonathan M. House. *When Titans Clashed: How the Red Army stopped Hitler*. Lawrence, Kansas: University Press of Kansas, Reprint edition, 1998. .
- Glantz, David, *The Soviet‐German War 1941–45 : Myths and Realities: A Survey Essay*.
- Guderian, Heinz. *Panzer Leader*, Da Capo Press Reissue edition. New York: Da Capo Press, 2001. .
- Hastings, Max. *Armageddon: The Battle for Germany, 1944–1945*, Vintage Books USA, 2005.
- International Military Tribunal at Nurnberg, Germany. *Nazi Conspiracy and Aggression, Supplement A*, USGPO, 1947.
- Irving, David. *Hitler's War*, Reissue edition. Avon Books, 1990. .
- Krivosheev, Grigoriy *Soviet Casualties and Combat Losses in the Twentieth Century*, Greenhill Books,1997
- Liddell Hart, B.H. *History of the Second World War*. United States of America: Da Capo Press, 1999. .
- Lubbeck, William and David B. Hurt. *At Leningrad's Gates: The Story of a Soldier with Army Group North*, Philadelphia: Casemate, 2006. .
- Mawdsley, Evan *Thunder in the East: the Nazi-Soviet War, 1941–1945*. London 2005. .
- Müller, Rolf-Dieter and Gerd R. Ueberschär. *Hitler's War in the East, 1941–1945: A Critical Assessment*. Berghahn Books, 1997. .
- Overy, Richard. *Russia's War: A History of the Soviet Effort: 1941–1945*, New Edition. New York: Penguin Books Ltd., 1998. .
- Seaton, Albert. *The Russo-German War, 1941–1945*, Reprint edition. Presidio Press, 1993. .
- Shirer, William L. (1960). *The Rise and Fall of the Third Reich: A History of Nazi Germany* New York: Simon & Schuster.
- Winterbotham, F.W. *The Ultra Secret*, New Edition. Orion Publishing Group Ltd., 2000. .
- Ziemke, Earl F. *Battle For Berlin: End Of The Third Reich*, NY:Ballantine Books, London:Macdomald & Co, 1969.
- Ziemke, Earl F. *The U.S. Army in the occupation of Germany 1944–1946*, USGPO, 1975
# கிழக்குப் போர்முனை (இரண்டாம் உலகப் போர்)

## வெளி இணைப்பு

- A Detailed library of world war 2 propaganda posters
- Marking 70 Years to Operation Barbarossa on the Yad Vashem website
- Prof Richard Overy writes a summary about the eastern front for the BBC
- Rarities of the USSR photochronicles. Great Patriotic War 1941–1945 Borodulin Collection. Excellent set of war photos
- OnWar maps of the Eastern Front
- Memories of Leutnant d.R. Wilhelm Radkovsky 1940–1945 Experiences as a German soldier on the Eastern and Western Front
- Pobediteli: Eastern Front flash animation (photos, video, interviews, memorials. Written from a Russian perspective)
- Feldgrau.com The German Armed Forces 1919–1945
- Information about the Eastern front up to September 1943
- RKKA in World War II
- Small Unit Actions During German Campaign in Russia German and Soviet tactics explained, written by former German commanders in the East
- Armchair General maps, year by year
- Dedicated to The War on the Eastern Front
- World War II Eastern Front Order Of Battle
# மகரந்தத்தூளியல்

இன் மகரந்தம்]]
**மகரந்தத்தூளியல்** (*Palynology*) என்பது நுண்நோக்கியால் மகரந்தத்தை அவதானிப்பது குறித்த அறிவியல் ஆராய்ச்சிப் படிப்பாகும். இந்த அறிவியல் படிப்பானது நிகழ்கால மற்றும் கடந்தகால மகரந்தத் தூள்களைப் பற்றியது.  
மகரந்தத்தூளியல் ஒரு பல்துறை சார்ந்த படிப்பாகும். இது புவியியல் மற்றும் உயிரியல் துறைகளில் ஓர் அங்கமாய் விளங்குகிறது. குறிப்பாக தாவரவியல் மற்றும் புவியியலில் பழங்கால சூழ்நிலைகளை அறிந்துகொள்ள இது பெரிதும் உதவுகிறது.
# மகரந்தத்தூளியல்

## மகரந்தத்தூளியலின் வரலாறு

### முந்தைய வரலாறு

ஆங்கில தாவரவியலாளர் நெகேமியா க்ருவ் (Nehemiah Grew) 1640களில் நுண்நோக்கியின் வழியே மகரந்தத்தூளைப் பார்த்திருப்பதாக குறிப்புகள் கூறுகின்றன. அவர் தாவரங்களின் இனப்பெருக்கத்திற்கு மகரந்தத்தூள் மிக இன்றியமையாதது என்று சொன்னதோடல்லாமல் மகரந்தம், மகரந்ததாள் போன்றவற்றைப் பற்றியும் முதன் முதலில் விளக்கினார். நுண்நோக்கியின் வளர்ச்சி மற்றும் ராபர்ட் கிட்ச்டன் (Robert Kidston) மற்றும் (பி. ரேயன்ச்ச்) போன்றவர்களின் ஆராய்ச்சி, நிலக்கரியில் ஸ்போர்களின் கண்டுபிடிப்பு இந்தத் துறையை மேலும் சிறப்பானதாக்கியது.
# மகரந்தத்தூளியல்

## மகரந்தத்தூளியலின் வரலாறு

### அண்மைக்கால மகரந்தத்தூளியல்

1916ல் லென்னர்ட் வான் போஸ்ட் (Lennart von Post) க்ரிச்தியானியாவில் (Kristiania) நிகழ்த்திய சொற்பொழிவில் மகரந்தத்தூளியல் துறையின் மற்றுமொரு பரிமாணத்திற்கு இட்டுச் சென்றார். மகரந்த ஆராய்ச்சி முதலில் வட ஐரோப்பா நாடுகளில் தான் அவர்கள் மொழியிலேயே காணப்பட்டது. இந்த நிலை 1921ல் குன்நேர் எர்ட்மன் (Gunner Erdtman) தன்னுடைய ஆய்வேட்டை வெளியிட்டதன் மூலம் மாறியது. இந்தக் கால கட்டங்களில் மகரந்த ஆராய்ச்சி ஐரோப்பா முழுவதும் மற்றும் வட அமெரிக்கப் பகுதிகளிலும் தட்பவெப்ப நிலை மாற்றத்தைப் புரிந்துகொள்ள உதவியாக இருந்தது.
# மகரந்தத்தூளியல்

## படிக்கும் முறைகள்

மகரந்தங்கள் (Palynomorphs) என்பது 5 முதல் 500 மைக்ரோமீட்டர் அளவுக்குட்பட்ட கரிம(organic) சுவற்றை கொண்ட நுண்படிமங்கள் ஆகும். இவை பாறைகளிலும் படிவுப் படிமங்களிலும் இருந்து வேதியியல் மற்றும் இயற்பியல் முறைகளில் பிரித்து எடுக்கப்படுகிறது.
# மகரந்தத்தூளியல்

## படிக்கும் முறைகள்

### வேதியியல் முறை

வேதியியல் செரிமாணம் பல நிலைகளை கொண்டது.. முதலில், அறிவியலாளர்கள் பொட்டாசியம் ஐதரொக்சைட்டைப் பயன்படுத்தி தாவர மக்குப் பொருட்களை நீக்கினர். மகரந்தத்தின் சுவர் மீயொலி சிகிச்சை மூலம் பாதிக்கப்பட்டாலும், இதை பயன்படுத்துவதன் மூலம் மிகவும் நுண்ணிய துகள்களை பரவல் படுத்த முடியும். கன்னர் எர்ட்மன் (Gunner Erdtman) பயன்படுத்திய அசிடிக்அமில பகுப்பாய்வு (Acetolysis) முறை மகரந்தத்தின் உட்புறப் பொருட்களை நீக்குவதற்குப் பயன்படுகிறது. இம்முறையில் அசெடிக் அன்ஹைட்ரைட்டு (Acetic anhydride) மற்றும் கந்தக அமிலம் 9:1 என்ற விகிதத்தில் பயன்படுத்தப்படுகிறது.  
இந்த வேதியியல் முறைகள் கவனமாக கையாளப்படவேண்டும். ஏனென்றால், குறிப்பாக ஐதரோபுளோரிக்கமிலம் நம்முடைய தோலில் ஊடுருவி நம் எலும்பை அரிக்கும் அதிசக்தி வாய்ந்தது..
# புதியமாதவி (எழுத்தாளர்)

**புதியமாதவி** மகாராட்டிர மாநிலத் தலைநகர் மும்பையைச் சேர்ந்த தமிழ் எழுத்தாளர். தமிழ் சிற்றிதழ்களிலும் இணைய இதழ்களிலும் அதிகமாக சமகால அரசியல், பெண்ணியம் குறித்து தொடர்ந்து எழுதி வருபவர்.
# புதியமாதவி (எழுத்தாளர்)

## வாழ்க்கைச் சுருக்கம்

மும்பையில் பிறந்து வளர்ந்த புதியமாதவியின் இயற்பெயர் மல்லிகா. மும்பையில் வாழ்ந்து வரும் இவரது சொந்தவூர் திருநெல்வேலி. மதுரை காமராசர் பல்கலைக்கழகத்தில் முதுகலை பட்டம் பெற்று மும்பை ஹாங்காங், ஷங்கய் பன்னாட்டு வங்கியில் 22 ஆண்டுகள் பணி செய்து விருப்ப ஓய்வு பெற்றவர்.
# புதியமாதவி (எழுத்தாளர்)

## எழுதிய நூல்கள்

### கவிதைத் தொகுப்புகள்

- சூரியப்பயணம்
- ஹேராம்
- நிழல்களைத் தேடி
- ஐந்திணை
- செங்காந்தள்
- மௌனத்தின் பிளிறல்
- பாலைத்திணை
- அவள்களின் நாட்குறிப்புகள்
- ஃ கவிதைகள்
# புதியமாதவி (எழுத்தாளர்)

## எழுதிய நூல்கள்

### சிறுகதைத் தொகுப்புகள்

- மின்சார வண்டிகள்
- புதிய ஆரம்பங்கள்
- தனியறை
- பெண்வழிபாடு
- ரசூலின் மனைவியாகிய நான்
- ஐவருமாய்  
=== நாவல்கள்====
- பச்சைக்குதிரை
- சிறகொடிந்த வலசை
- மக்ஃபி
- ரசூலின் மனைவியாகிய நான்.
# புதியமாதவி (எழுத்தாளர்)

## எழுதிய நூல்கள்

### கட்டுரைத் தொகுப்புகள்

- சிறகசைக்கும் கிளிக்கூண்டுகள்
- மழைக்கால மின்னலாய்
- ஊமைத் தசும்புகள்
- செய்திகளின் அதிர்வலைகள்
- பெண்ணுடல் பேராயுதம்
- சைத்யபூமி
# புதியமாதவி (எழுத்தாளர்)

## எழுதிய நூல்கள்

### மொழியாக்கம்

- கதவுகள் திறக்கும் வானம் (இந்தியப் பெண்கவிஞர்களின் கவிதைகள் தமிழாக்கம்)
- HORSELEAP (பச்சைக்குதிரை நாவல் ஆங்கில மொழியாக்கம்)
- KALAKILLAकालकिल्ल (புதியமாதவியின் கவிதைகள் - மராத்தி மொழியாக்கம்)
# புதியமாதவி (எழுத்தாளர்)

## எழுதிய நூல்கள்

### தொகுப்பு நூல்

- சங்கமி - பெண்ணிய உரையாடல்கள் (ஊடறு றஞ்சி -சுவிஸ், புதியமாதவி - இந்தியா)